خالد حسن (کرکٹ کھلاڑی)

خالد حسن انگریزی:Khalid Hasan (پیدائش: 14 جولائی1937ء پشاور، شمال مغربی سرحدی صوبہ،اب کے پی کے) | (وفات: 3 دسمبر 2013ء لاہور)ایک پاکستانی کرکٹ کھلاڑی ہیں جنہوں نے پاکستان کی طرف سے 1 ٹیسٹ میچ میں شرکت کی انہوں نے پاکستان کے ساتھ ساتھ لاہور اور پنجاب کی طرف سے بھی کرکٹ کھیلی تھی۔

ابتدائی زمانہ
خالد حسن 1937ء کو پشاور میں پیدا ہوئے سیدھے ہاتھ کے بیٹسمین اور سیدھے ہاتھ کے لیگ بریک گگلی بائولر تھے۔ ان کا ٹیسٹ کیریئر بہت مختصر تھا۔

ٹیسٹ کیریئر
جس واحد ٹیسٹ میں انہوں نے شرکت کی اس وقت ان کی عمر 16 سال 352 دن تھی جو اس وقت ایک ریکارڈ تھا کہ وہ دنیا کے سب سے کم عمر ٹیسٹ کرکٹر بنے۔ اگرچہ بعد میں اس ریکارڈ کو کئی کرکٹرز نے توڑا تاہم اس وقت بھی دنیا میں سب سے کم عمر کرکٹ کھلاڑیر کا اعزاز پاکستان کے حسن رضا کے پاس ہے جنہوں نے زمبابوے کے خلاف 1996-97ء کی سیریز میں فیصل آباد کے مقام پر 14 سال 241 دن کی عمر میں یہ ریکارڈ اپنے نام بنایا تھا تاہم خالد حسن کے پاس یہ اعزاز اب بھی ہے کہ وہ صرف ایک ٹیسٹ کھیلنے والے دنیا کے کم عمر کرکٹر ہیں۔

اعداد و شمار
خالد حسن نے اپنے اکلوتے ٹیسٹ میں 2 اننگز کھیل کر ایک میں ناٹ آئوٹ رہتے ہوئے 17 رنز بنائے۔ 10 ان کا زیادہ سے زیادہ سکور تھا اور انہیں 17.00 کی اوسط حاصل ہوئی تاہم 17 اول درجہ میچوں کی 16 اننگز میں 6 مرتبہ ناٹ آئوٹ رہتے ہوئے انہوں نے 30 کے زیادہ سے زیادہ سکور کے ساتھ 113 رنز بنائے۔ ٹیسٹ میں 116 رنز کے عوض 2 اور اول درجہ میچوں میں 1071 رنز کے عوض 28 وکٹیں بھی ان کے کیریئر کا حصہ ہیں

وفات
خالد حسن 3 دسمبر 2013ء کو لاہور میں 76 سال 146 دن کی عمر میں انتقال کرگئے۔

مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑی

حوالہ جات 

1937ء کی پیدائشیں
2013ء کی وفیات
پاکستان کے کرکٹ کھلاڑی
پاکستان کے ٹیسٹ کرکٹ کھلاڑی
پشاور کی شخصیات
پشاور کے کرکٹ کھاڑی
پنجاب (پاکستان) کے کرکٹ کھلاڑی
لاہور کے کرکٹ کھلاڑی
Short description is different from Wikidata